1. Vinnufatastaðall Veitna

Allt starfsfólk Veitna skal klæðast vinnufötum sem uppfylla ljósboga **IEC 61482-2** eldvarnar **EN ISO 11612**stöðurafmagn **EN 1149-5** og sýnileika **EN ISO 20471** 

* Við verklegar framkvæmdir skulu starfsfólk og verktakar vera í vinnujakka í sýnileika í klassa 3 skv. EN ISO 20471 og vinnubuxum að lágmarki í klassa 1. Ef notast er við samfesting skal hann vera í sýnileika klassa 3. Ávallt skal bera öryggishjálm, öryggisgleraugu og öryggisskó.
* Ef unnið er á verkstæði er lágmarkskrafa sýnileiki klassi 1. Ávallt skal nota öryggishjálm, öryggisgleraugu og öryggisskó nema á tilteknum gönguleiðum, skrifstofurýmum og kaffistofum.
* Ljósbogavörn fatnaðar starfsfólks og verkaka skal vera að lágmarki 8cal/cm2.
* Öryggisskór skulu vera vottaðir samkvæmt EN ISO 20345.
* Öryggishjálmar skulu hafa EN 397 vottun auk 1000Vac rafmagnsvottunar skv. EN 50365 fyrir rafvirkja.
* Sérfræðingar og aðrir í eftirliti á verkstað skulu vera í ljósbogavottuðum fatnaði og í sýnileika klassa 3 að ofan. Buxur skulu vera ljósbogavottaðar en þurfa ekki að vera í sýnileika. Ávallt skal nota öryggishjálm, öryggisgleraugu og öryggisskó.
* Vinna við spennuhafa rafmagnsbúnað krefst tvöfalds lags ljósbogavottaðs fatnaðar. Ef ekki er mögulegt að staðfesta spennuleysi skal meðhöndla búnað sem spennuhafa og tvöfalt lag því krafa.
* Við suðuvinnu skal nota búnað sem uppfyllir EN 397 staðal fyrir öryggishjálma.
* Nota skal vinnuhanska við allar verklegar framkvæmdir, þá tegund sem hentar aðstæðum hverju sinni. Hanskar skulu vera vottaðir samkvæmt EN388.
* Nota skal skurðaþolna hanska við alla vinnu með hnífa. Hanskarnir skulu vera vottaðir samkvæmt EN388 og hafa skurðaþol E-F samkvæmt sama staðli.
* Sömu reglur eiga við um verktaka sem starfa fyrir Veitur.

**Huga þarf að eftirfarandi:**

* Skemmdan fatnað skal endurnýja án tafar.
* Óhreinn fatnaður veitir ekki góða vörn og skal þvo eftir þörfum.
* Mikilvægt er að fylgja settum þvottaleiðbeiningum, mýkingarefni á ekki að nota og fatnað skal þvo á röngunni til að hlífa ljósbogavörn og endurskini.
* Belti skulu vera án málmhluta.